અમદાવાદ: ચેમ્પિયન્સ ટ્રોફીની ફાઇનલ મેચમાં ભારત કટ્ટર હરીફ પાકિસ્તાન સામે હારી જતાં કરોડો ક્રિકેટપ્રેમીઓને આઘાત લાગ્યો છે. હવે અા હારના પડઘા સોશિયલ મીડિયા પર પણ પડ્યા છે. ગુજરાત કોંગ્રેસના પૂર્વ પ્રભારી અને સાંસદ ગુરુદાસ કામતે પાકિસ્તાનને અભિનંદન આપતાં ટ્વિટ કર્યું છે કે પાકિસ્તાન ટીમને રમતનાં તમામ પાસાંઓમાં અદ્ભુત દેખાવ કરવા બદલ અભિનંદન (Congrats to the Pakistan Team for a wonderful display in all departments of the game. Well played.) તેના જવાબમાં પંચાયત વિભાગના રાજ્ય કક્ષાના પ્રધાન જયંતીભાઇ કવાડિયાએ કામતને પાકિસ્તાન ચાલ્યા જવાની સલાહ આપતાં મામલો ગરમાયો છે.